Eldar Axundov

Eldar Balağa oğlu Axundov () — Azərbaycan müğənnisi (lirik-dramatik tenor), Azərbaycan Respublikası Müdafiə Nazirliyinin Nümunəvi Hərbi Orkestrinin solisti, Azərbaycan Respublikasının xalq artisti (2006).

 Həyatı 
Eldar Axundov 15 mart 1949-cu ildə Lənkəranda anadan olub. Səhnə fəaliyyətinə Azərbaycan Dövlət Mahnı Teatrında başlayıb və 1971–1973-cü illərdə buranın solisti olub. O, 1974-cü ildə Azərbaycan Estrada-Simfonik Orkestrinin, 1996-cı ildən isə Azərbaycan Respublikası Müdafiə Nazirliyi Əlahiddə Nümunəvi orkestrinin solisti olub. Repertuarında əsas yeri Azərbaycan bəstəkarlarının mahnıları tutub.

Eldar Axundov 17 sentyabr 2014-cü ildə Bakı şəhərində vəfat etmişdir.

 Mükafatları 
 "Azərbaycan Respublikasının əməkdar artisti" fəxri adı — 25 iyun 2003
 "Azərbaycan Respublikasının xalq artisti" fəxri adı — 22 iyun 2006

 Filmoqrafiya 
 Əzablı yollar (film, 1982)

 İstinadlar 

 Xarici keçidlər 
Oxuduğu mahnılar
 Eldar Axundov — Axı sənsiz necə dözüm . Musiqi: Eldar Mansurov, sözləri: Piruz Dilənçi
 Eldar Axundov — Mən tələsmirəm. Musiqi: Emin Sabitoğlu, sözləri: Səməd Vurğun
 Akif İslamzadə, Eldar Axundov, Mirzə Babayev — "Əzablı yollarla" filmindən qardaşların mahnısı. Musiqi: Tofiq Quliyev, sözləri: Ramiz Rövşən
 Eldar Axundov — Çevik polis alayı. Musiqi: Oqtay Kazımi
 Eldar Axundov — Ey vəfasız. Musiqi: Oqtay Kazımi
 Eldar Axundov — Hər "Vətən" deyəndə mən. Musiqi: Oqtay Kazımi
 Eldar Axundov — Günəşli ömrüm. Musiqi: Oqtay Kazımi

Kateqoriya:Azərbaycan müğənniləri
Kateqoriya:Azərbaycan Respublikasının xalq artistləri
Kateqoriya:Azərbaycan Respublikası Prezidentinin fərdi təqaüdçüləri
Kateqoriya:Bakıda vəfat edənlər